stanford-oval/wikipedia huggingface dataset:
Eero Jarmas

| Eero Jarmas> Henkilötiedot |
| --- | --- |
Koko nimi:  Eero Juhani Jarmas
Syntynyt: 28. syyskuuta 1936 (ikä 88) Turku, Suomi
Kansalaisuus:   Suomi
Koripalloilija
Pituus:  178 cm
Pelaajaura
Seurajoukkueet
1958–1966:   Tampereen Pyrintö
Valmennusura
1959:   Tampereen Pyrintö (naiset)
Eero Juhani Jarmas (s. 28. syyskuuta 1936 Turku) on suomalainen aktiiviuransa lopettanut koripalloilija ja koripallovalmentaja.
Tampereen Pyrinnön kasvatti Jarmas pelasi Suomen pääsarjassa yhteensä kahdeksan kauden ajan. Hän pelasi pääsarjatasolla ainoastaan Pyrinnössä, jossa saavutti SM-hopeaa kaudella 1958.
Vuonna 1959 Jarmas toimi Pyrinnön SM-hopeaa saavuttaneen naisten edustusjoukkueen valmentajana. Hän vaikutti myöhemmin Viialan Virissä toimien muun muassa seuran johtokunnassa ja palloilujaoston puheenjohtajana.
Tilastot

| Kausi | Joukkue | Sarja | O | PTS | PTS YHT |
| --- | --- | --- | --- | --- | --- |
| 1958 | Tampereen Pyrintö | SM-sarja | 17 | 8,9 | 152 |
| 1959 | Tampereen Pyrintö | SM-sarja | 19 | 9,8 | 186 |
| 1960 | Tampereen Pyrintö | SM-sarja | 21 | 9,3 | 195 |
| 1961 | Tampereen Pyrintö | SM-sarja | 22 | 3,3 | 73 |
| 1962–1963 | Tampereen Pyrintö | SM-sarja | 32 | 7,4 | 237 |
| 1963–1964 | Tampereen Pyrintö | SM-sarja | 21 | 6,6 | 139 |
| 1964–1965 | Tampereen Pyrintö | SM-sarja | 17 | 7,1 | 121 |
| 1965–1966 | Tampereen Pyrintö | SM-sarja | 10 | 1,8 | 18 |
| Yhteensä | Yhteensä | SM-sarja | 159 | 7,1 | 1121 |
O = ottelut, PTS = pistekeskiarvo, PTS YHT = pisteet yhteensä
Desto

| Risto Roman |
| --- | --- |
 Desto esiintymässä Barcelonassa vuonna 2008.
Henkilötiedot
Syntynyt: 5. huhtikuuta 1981 (ikä 43)
Ammatti:  musiikkituottaja, DJ
Muusikko
Taiteilijanimi:  Desto Nuori Derrick
Tyylilajit:  grime, footwork, dubstep
Levy-yhtiöt:  Signal Life
  [ Muokkaa Wikidatassa ] [ ohje ]  
Desto (oikealta nimeltään Risto Roman, s. 5. huhtikuuta 1981) on helsinkiläinen dubstepin ja grimen tuottaja sekä DJ .
Isosta-Britanniasta lähtöisin olevan Kmag-lehden artikkelissa (2009) artistin tyylin kuvaillaan sisältävän "C64-melodioita sekä murskaavan elektronisia bassolinjoja". Deston kerrotaan saaneen tunnustusta useilta dubstep-genren arvostetuilta artisteilta.  Desto ja Tes La Rok isännöivät 2008-2012 omaa dubstep-aiheista erikoisohjelmaansa Bassoradiossa  ja vuodesta 2013 Desto on luotsannut grimeen, footworkiin ja muihin moderneihin bassomusiikin tyyleihin keskittyvää 
Signal Life Showta samalla radiokanavalla. Signal Life on Deston ja TWWTH:in (tunnetaan myös artistinimellä MattiP) pienlevy-yhtiö, joka keskittyy modernin elektronisen rytmimusiikin julkaisemiseen. Vuonna 2008 artisti kutsuttiin osallistumaan Barcelonassa järjestettyyn Red Bull Music Academy -musiikkiakatemiaan  ja esiintyi grime artisti Skeptan kanssa yli 20000 ihmiselle. Urallaan Desto on esiintynyt niin Lontoon Fabricissa kuin myös Shanghain Shelter-klubilla ja ympäri Eurooppaa. Desto harrasti lapsena kymmenen vuotta pianon soittoa, aloitti elektronisen musiikin tekemisen 1993 Scream Tracker 3 -ohjelmistolla ja hän on myös Rome-1 -nimellä mukana helsinkiläisessä Flow Mo -breakdanceryhmässä.
Diskografia

Omat julkaisut:
Desto - Immortality EP (Signal Life, 2017)
Desto - Emptier Streets (Rwina Records, 2013)
Desto - Glass Clouds EP (Ramp Recordings, 2011)
Las - Power Surge (Desto Remix)  (Black Box, 2011)
Desto - Desto EP (Noppa Recordings, 2010)
Desto - Bounce (Boombap Records, 2009)
Tes La Rok & Desto - Low (Argon, 2008)
Kappaleet muilla julkaisuilla:
Desto - Disappearing, Reappearing Ink (Ramp Recordings 2010)
Desto - Lost Bits (FACT Magazine, 2010)
Desto feat. Wild Bill Ricketts - Phase2 (Various Assets RBMA, 2008)
Aiheesta muualla

https://soundcloud.com/desto - Desto on Soundcloud
http://twitter.com/destoSGNLF - Desto on Twitter
https://www.facebook.com/Destosounds - Desto on Facebook
Desto Discogsissa. (englanniksi)
Eläkerahasto

Eläkerahastojen suurimmat investointikohteet vuonna 2005.
Eläkerahasto tarkoittaa pääomaa, jonka eläkeyhtiö tai eläkelaitos on koonnut eläkkeiden maksamiseen. Järjestelmää nimitetään myös eläkevakuutukseksi. Rahasto saa varoja työeläkemaksuina vakuutettavilta ja heidän työnantajiltaan. Se myös maksaa eläkettä siihen oikeutetuille.
Rahasto on institutionaalinen sijoittaja, joka pyrkii sijoittamaan saamansa varat tuottaviin mutta melko riskittömiin kohteisiin tulevien eläkevastuiden kattamiseksi. Tätä osaa varoista nimitetään rahastoiduksi pääomaksi eli eläkerahastoksi. Nykyisten eläkkeiden maksamiseen tarvitaan kuitenkin myös helposti rahaksi muutettavaa likvidiä pääomaa. Rahasto punnitsee tarkkaan, missä suhteessa se pitää likvidin ja sijoitetun pääomansa. Monissa Euroopan maissa on yksi keskitetty eläkerahasto, esimerkiksi Norjan öljyrahasto eli valtiollinen sijoitusrahasto. Se ei sijoita pääomaansa lainkaan Norjaan, jotta varat olisivat turvassa mahdolliselta Norjan talouden romahtamiselta.
Suomen työeläkeyhtiöiden sijoitusmahdollisuudet laajenivat 2007, kun vakavaraisuussääntöjä muutettiin ja riskisijoitukset tulivat mahdollisiksi. Säädösten mukaan varat on silti sijoitettava tuottavasti ja turvaavasti. Suomessa on useita vahvoja työeläkevakuutusyhtiöitä, suurimpina Ilmarinen ja Varma.
Ebookers

| ebookers |
| --- | --- |

Perustettu:  1999
Toimitusjohtaja:  Didrik Von Seth
Kotipaikka:  Helsinki
Toimiala:  matkailu
Tuotteet:  vapaa-ajan matkat, matkapaketit, lennot, hotellit, yritysmatkat, autonvuokraus, risteilyt, matkavakuutus
Emoyhtiö:  Expedia Group
Kotisivu:  ebookers.fi
Infobox OKVirheellinen NIMI-arvo: 
Ebookers on vuonna 1999 perustettu nettimatkatoimisto. Ebookers on osa Expedia Group -matkailukonsernia.
Palvelut

Ebookers tarjoaa palveluja sekä vapaa-ajan matkustukseen että liikematkustukseen. Ebookers tarjoaa verkkosivuillaan lentolippujen, hotellivarausten, autonvuokrauksen ja matkapakettien varausjärjestelmät.
Konsernitiedot

Ebookers kuuluu Expedia Group -matkailukonserniin.
Aiheesta muualla

Yrityksen verkkosivut
Ebookers Plc
Expedia
Eläketurma (kirja)

| Eläketurma |
| --- | --- |
Kirjailija:  Jari Hanska, Teemu Muhonen
Kustantaja:  Vastapaino
Julkaistu:  2016
Sivumäärä:  151
ISBN:  978-951-768-572-6
Löydä lisää kirjojaKirjallisuuden teemasivulta
Eläketurma on käsikirjoittaja Jari Hanskan ja taloustoimittaja Teemu Muhosen kirjoittama kirja Suomen työeläkejärjestelmästä. Kirjan mukaan suurten ikäluokkien eläkekustannukset on siirretty tuleville sukupolville. Järjestelmä on epäoikeudenmukainen nuorempia sukupolvia kohtaan, koska he joutuvat maksamaan suurten ikäluokkien työeläkkeet ja samalla heidän oma eläkkeensä mahdollisesti supistuu. Kirjoittajien mukaan Suomeen tarvitaan eläkejärjestelmään muutos kaikkia koskevaan tasaeläkejärjestelmään.
Einari Vuorelan seura

Einari Vuorelan seura on kirjailija Einari Vuorelan nimikkoseura. Se on perustettu J. L. Runebergin päivänä 5. helmikuuta 1981. Seuran perusti Keuruun kunnan kulttuurilautakunta. Seuran tehtävänä on kerätä Vuorelaan liittyvää aineistoa. Seura järjestää kansalaisopiston kanssa yhteistyössä kirjoittajapiirejä harrastajakirjoittajille.
Einari Vuorelan runopalkinto

Einari Vuorelan runopalkinnon taustalla on kaksi palkintoa, Einari Vuorelan seuran jakama Pentti Papinahon suunnittelema Korpirastas-reliefi runoilijalle, jonka tuotannossa luonnonkuvauksilla on merkittävä osuus, ja Keuruun kaupungin jakama Einari Vuorelan runopalkinto. Palkinnot yhdistettiin, ja palkinto jaetaan nykyisin kolmen vuoden välein.
Einari Vuorelan runopalkinto > Palkitut

1989 Risto Rasa
1992 Anne Hänninen
1995 Seppo Järvinen
1997 Ilpo Tiihonen teoksesta Muusa
2000 Jukka Koskelainen teoksesta Erään taistelun kuvaus
2005 Jouni Inkala teoksesta Kirjoittamaton (WSOY 2002)
2008 Johanna Venho teoksesta Yhtä juhlaa (WSOY 2006)
2011 Saila Susiluoto teoksesta Carmen (Otava 2010)
2014 Pauliina Haasjoki teoksesta Hiukset (Otava 2013)
2017 Olli Heikkonen teoksesta Teoria kaikkein pienimmistä (Tammi 2015)
2020 Kristian Blomberg teoksesta Kaikessa hiljaisuudessa (Poesia 2019)
2023 Sirpa Kyyrönen teoksesta Nimesi on Marjatta (Otava) ja Jussi Hyvärinen teoksesta Olduvain rotko (Kulttuurivihkot)
Aiheesta muualla

Vanha versio sivustosta, sisältää enemmän tietoa
Eläköön

Wikisanakirjassa on tähän liittyvä sananselitys: .
Eläköön voi tarkoittaa ainakin seuraavia:
eläköön, kunnianosoituksena huudettava sana
Eläköön, entinen luotsilaitoksen päällikköalus
Eläköön, suomalainen 1920 rakennettu purjealus
Eläköön, Jonna Tervomaan albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eläköön”, voi hakea sivunnimihaulla, laajalla sivunnimihaulla tai tekstihaulla.
Embryologia

Kymmenen päivää vanha hiiren alkio.
Embryologia eli alkiokehitysoppi (kr. embryo, alkio, kr. logos, oppi) on eliön alkiokehitystä tutkiva anatomian ja kehitysbiologian haara. Perinteisesti embryologian käsite on liittynyt alkion tai sikiön rakenteelliseen kehitykseen, mutta nykyään embryologisen tutkimuksen painopiste lienee enemmän kehityksen solu- ja molekyylibiologisissa mekanismeissa eli embryologisessa kehitysbiologiassa.
Dead Island (pelisarja)

| Dead Island |
| --- | --- |
Kehittäjä:  Techland
Julkaisija:  Deep Silver
Lajityyppi:  selviytymiskauhupeli
Ensijulkaisu:  Dead Island (2011)
Viimeisin julkaisu:  Dead Island 2 (2023)
Aiheesta muualla
MobyGames
Lisää peliartikkeleitaVideopelien teemasivulla
Dead Island on Techlandin kehittämä ja Deep Silverin julkaisema selviytymiskauhupelien sarja.
Pelit

Pelisarjaan kuuluvat seuraavat pelit:
Dead Island (2011)
Dead Island: Riptide (2013)
Escape Dead Island (2014)
Dead Island: Retro Revenge (2016)
Dead Island 2 (2023)
Dead Island: Definitive Collection on 31.5.2016 kahden ensimmäisen osan päivitys ja julkaisu uudemmille alustoille: PlayStation 4, Xbox One, SteamOS/Linux, Mac OS X.
Dead Island: Epidemic on MOBA-tyylinen peli, jonka kehitys on keskeytetty.
Vuonna 2014 ilmoitettu Dead Island 2 on jatko-osa, jota lykättiin useasti. Jatko-osaa kehittää Yager.
Elokuussa 2022 kerrottiin että peli julkaistaan helmikuussa 2023. Pelin kehitys siirtyi Deep Silver Dambuster Studiosille. Peli julkaistiin huhtikuussa 2023.
Myynti

Techlandin kehittämä Dead Island on myynyt yli viisi miljoonaa kappaletta.
Aiheesta muualla

Pelisarja MobyGamesissä (englanniksi)
Ellinghamin diagrammi

Ellinghamin diagrammi on metallurgiassa käytettävä diagrammi, jossa abskissana eli x-akselilla on lämpötila ja ordinaattina eli y-akselilla Gibbsin energia. Ellinghamin diagrammi kuvaa aineen muodostumisenergiaa lämpötilan funktiona. Metallurgiassa Ellinghamin diagrammia käytetään ennustettaessa tasapainolämpötilaa metallioksidin ja pelkistyneen metallin ja hapen välillä.
Ellingham-Richrdsonin diagrammi. Nouseva viiva kuvaa metallioksidin muodostumisenergiaa, laskeva viiva metallin pelkistymisen energiaa. Pisteessä, jossa viivat leikkaavat toisensa, metalli alkaa pelkistymään.
Metallurgiassa yleisesti käytettävissä lämpötiloissa metalli ja metallioksidi ovat kiinteitä tai nesteitä, ja happi kaasufaasissa. Le Châtelier'n periaatteen mukaisesti lämpötilan nostaminen siirtää reaktion tasapainoa endotermisen reaktion puolelle. Tällöin metallioksidin muodostumisen ΔG laskee lämpötilan funktiona ja eksoterminen hapettumisreaktio hidastuu. Kun lämpötila nousee riittävän korkeaksi, reaktio voi kääntyä ja oksidi pelkistyä spontaanisti metalliksi.
Jos läsnä on kaksi metallia, on myös kaksi tasapainotilaa, ja metalli, jonka ΔG on pienempi, pelkistyy toisen hapettuessa.
Teollisissa prosesseissa pelkistimenä käytetään yleensä hiiltä, joka on halpaa ja saatavina helposti pelkistyneenä alkuaineena koksina.
Hiilen reagoidessa hapen kanssa se muodostaa kaasumaisia oksideja, hiilimonoksidia ja hiilidioksidia, joten sen dynamiikka on erilainen kuin metallien. Hiilen ΔG kasvaa lämpötilan kasvaessa, mutta hiilidioksidin muodostumisentalpia on lämpötilan suhteen vakio, kun taas hiilimonoksidilla se kasvaa; hiilimonoksidi on Le Châtelier'n periaatteen mukaisesti vallitseva hiilen oksidi korkeissa lämpötiloissa, ja Boudouardin tasapainoreaktion mukaisesti hiilidioksidi hajoaa hiilimonoksidiksi ja hapeksi korkeissa lämpötiloissa. Hiili siis kykenee pelkistämään metalleja ja riistämään oksideista hapen sekä kiinteässä faasissa että hiilimonoksidina. Tätä ominaisuutta voidaan käyttää metallien pelkistämiseen kaksoisredoxreaktiona suhteellisen alhaisissa lämpötiloissa.
Aiheesta muualla

Eetu-Pekka Heikkinen: Ellinghamin diagrammit, Oulun yliopisto, Prosessimetallurgian tutkimusryhmä, 2014[vanhentunut linkki] (pdf)
Massachusetts Institute of Technology (MIT): Ellingham Diagrams (pdf) (englanniksi)
C’mon Take on Me

| C'mon Take on Me Hardcore Superstar |
| --- | --- | --- |

Studioalbumin tiedot
 Julkaistu: 27. helmikuuta 2013
 Tuottaja(t): Randy Staub
 Tyylilaji: hard rock, sleaze rock
 Kesto: 46.10
 Levy-yhtiö: Nuclear Blast Gain Music Entertainment/Sony Music
Listasijoitukset
  3.  16.
Hardcore Superstarin muut julkaisut
| Split Your Lip 2010 | C'mon Take on Me 2013 | HCSS 2015 |
Singlet albumilta C’mon Take on Me
 ”One More Minute” Julkaistu: 30. lokakuuta 2010  ”Above the Law” Julkaistu: 22. helmikuuta 2013
C’mon Take on Me on ruotsalaisen Hardcore Superstarin yhdeksäs studioalbumi, joka julkaistiin 27. helmikuuta 2013.
Albumi debytoi Ruotsissa Sverigetopplistanin kolmannella sijalla. Suomessa se nousi virallisen albumilistan sijalle 16.
Kappaleet

Cutting the Slack – 2.11
C’mon Take On Me – 2.52
One More Minute – 4.09
Above the Law – 4.24
Are You Gonna Cry Now? – 4.16
Stranger of Mine – 4.55
Won’t Take the Blame Pt. 1 – 3.47
Won’t Take the Blame Pt. 2 (Sect Meeting) – 1.45
Dead Man’s Shoes – 3.49
Because of You – 3.32
Too Much Business – 4.37
Long Time No See – 5.53
Kokoonpano

Jocke Berg – laulu
Vic Zino – kitara
Martin Sandvik – basso, laulu
Magnus "Adde" Andreason – rummut
Arvostelut

Imperiumi.net:
Kaaoszine: 6.5/10
Soundi:
Aiheesta muualla

C’mon Take on Me discogs.com -sivustolla (englanniksi)
Eetu Holma

| Eetu Holma> Henkilötiedot |
| --- | --- |
Syntynyt: 2. elokuuta 1983 (ikä 41) Lapua, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  190 cm
Paino:  112 kg
Seura
Seura:  Örebro HK
Sarja:  Allsvenskan
Pelaajaura
Pääsarjaura:  2002–2009
Aik. seurat:  HIFK (SM-liiga),   SaiPa (SM-liiga)
Eetu Holma (s. 2. elokuuta 1983 Lapua, Suomi) on suomalainen jääkiekkoilija. Hänen pelipaikkansa on hyökkääjä. Holma siirtyi kaudeksi 2009–2010 Allsvenskanin Örebrohon.
Holma aloitti liigauransa HIFK:ssa kaudella 2002–2003. Holma aloitti toisen liigakautensa hyvin, mutta joutui huilaamaan useita pelejä silmävamman takia. Toivuttuaan hän kävi pelaamassa myös Mestiksen Salamoissa.
Kaudella 2004–2005 Holma siirtyi tammikuussa 2005 loppukaudeksi SaiPaan hakemaan lisää peliaikaa. Seuraavaksi kaudeksi Holma palasi HIFK:hon, mutta Helsingissä peliaikaa ei vieläkään tullut. Holma siirtyikin kesken kauden 2005–2006 1+1-vuotisella sopimuksella SaiPaan.
Holma teki SaiPassa kaudella 2006–2007 hyvät pisteet 10+18, mutta seuraavalla kaudella hän joutui olemaan pitkään sivussa välilevypullistuman takia. Holma pystyi pelaamaan taas kaudella 2008–2009 50 ottelua SaiPassa ja teki niissä 15 pistettä. Kesällä 2009 Holma teki sopimuksen ruotsalaisen Allsvenskan-seura Örebro HK:n kanssa. Holman ura Ruotsissa jäi kuitenkin lyhyeksi ja hänen sopimuksensa purettiin jo ennen kauden alkua sopimusteknisistä syistä.
Aiheesta muualla

Eetu Holma jatkoaika.com:issa
Embu

Embu voi tarkoittaa ainakin seuraavia asioita:
Embu, kaupunki Brasiliassa
Embun kunta, yksi Kenian kunnaksi (wilaya) kutsutuista alueista
Embu, Embun kunnan pääkaupunki Keniassa
embut, kenialainen kansa, joka asuttaa Embun aluetta
embu, embujen puhuma bantukieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Embu”, voi hakea sivunnimihaulla, laajalla sivunnimihaulla tai tekstihaulla.
Ejgil Clemmensen

| Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Maa:   Tanska> Miesten soutu. |
| --- | --- | --- | --- |
|  Pronssia | Tukholma 1912 | Perämiehellinen nelikko |  |
Ejgil Becker Clemmensen (21. kesäkuuta 1890 Fredriksberg – 24. lokakuuta 1932 Kööpenhamina) oli tanskalainen soutaja ja olympiamitalisti. Hänen seuransa oli kööpenhaminalainen Polyteknisk Roklub. Clemmensen osallistui Tukholman olympialaisiin 1912, joissa hän oli voittamassa pronssia perämiehellisistä nelikoista.
Durga

Durga surmaa puhvelidemoni Mahishan
Durga
Durga on eräs hindulaisuuden suosituimmista ja tunnetuimmista jumalattarista, Shivan puolison Parvatin sotaisa neitseellinen muoto. Kirjaimellisesti käännettynä nimi tarkoittaa "vaikeasti lähestyttävää", viitaten jumalattaren mahtiin jumalten suojelijana sekä Parvatin syntyperään Himalajan vuoristossa. Durga kuvataan usein kahdeksankätisenä, kahdeksassa kädessään kaikkien jumalten aseita pitäen ja tiikerillä tai leijonalla ratsastaen.
Devi-Mahatmya, Markandeya-puranan osio, kertoo Durgan syntyneen eri jumalten yhdistäessä voimansa, shaktinsa yhdeksi jumalattareksi taistelussa demonien armeijaa vastaan. Durga ja hänen raivostaan syntynyt vieläkin hurjempi jumalattaren ilmentymä, Kali, taltuttivat demonit joiden edessä miespuoliset jumalat olivat voimattomia. Suosituimpiin Durgan ikoneihin kuuluu kuva jumalattaresta kukistamassa puhvelidemoni Mahishaa (kuva tunnetaan nimellä Mahisasur tai Mahisasur-Mardini, Mahishan Surmaaja).
Hindujen syksyinen valojen juhla, Diwali symboloi etenkin Länsi-Bengalissa Durgan voittoa demoneista, sekä juhlistaa Devin eri ilmenemismuotoja. Siihen sisältyy kolmesta neljään päivään kestävä Durgan palvontaseremonia, Durga Puja. Juhlan päätteeksi valtaisat Gangesin savesta valmistetut, ylellisesti koristellut jumalattaren kuvat upotetaan takaisin jokiin jotta jumalatar voi palata takaisin perheensä luokse Himalajalle.
Aiheesta muualla

Wikimedia Commonsissa on kuvia tai muita tiedostoja aiheesta .
Kali ja Shiva hindulaisessa symboliikassa  Artikkeli aiemmin julkaistu Lehto--Suomen Luonnonuskontojen Yhdistys ry:n Seita-lehdessä, kevät 2006 (ISSN 1458-2813).
Durga Puja (englanniksi)
Elling Holst

| Elling Holst |
| --- | --- |

Henkilötiedot
Koko nimi:  Elling Bolt Holst
Syntynyt: 19. heinäkuuta 1849 Drammen, Norja
Kuollut: 2. syyskuuta 1915 (66 vuotta) Bærum, Norja
Ammatti:  kirjailija, matemaatikko
Kirjailija
Tuotannon kieli: norja
Pääteokset:  Norsk Billdebog for Børn
Aiheesta muualla
Löydä lisää kirjailijoitaKirjallisuuden teemasivulta
Elling Bolt Holst (19. heinäkuuta 1849 Drammen – 2. syyskuuta 1915 Bærum) oli norjalainen matemaatikko ja kirjailija. Hän väitteli matematiika tohtoriksi Oslon yliopistossa vuonna 1882. Holst tunnetaan kolmiosaisesta Norsk Billebog for Børn -satukokoelmasta, jonka kuvitti Eivind Nielsen. Lisäksi hän laati matematiikan oppikirjoja ja elämäkertoja kuuluisista matemaatikoista kuten Sophus Liestä ja Niels Abelista.
Aiheesta muualla

Kuvia tai muita tiedostoja aiheesta Elling Holst Wikimedia Commonsissa
Dror Kashtan

Dror Kashtan vuonna 2011.
Dror Kashtan (hepr. ‏דרור קשטן‎; 1. lokakuuta 1944 Petah Tikva, Palestiinan brittiläinen mandaatti – 15. tammikuuta 2024) oli israelilainen jalkapallovalmentaja ja keskikenttäpelaaja.
Ura pelaajana

Kashtan edusti peliurallaan Hapoel Petah Tikvaa ja Hapoel Kfar Sabaa pelaten yhteensä 140 ottelua Israelin pääsarjassa. Israelin maajoukkueessa Kashtan esiintyi kolmessa ottelussa. Hän oli aikanaan ensimmäinen israelilaispelaaja, joka pelasi maajoukkueessa ennen debytointiaan Israelin liigassa.
Ura pelaajana > Meriitit pelaajana

Israelin mestaruus: 1963
Ura valmentajana

Kashtan aloitti valmennusuransa Hapoel Kfar Saban juniorivalmentajana 1975. Sittemmin Kashtan on yli 30 vuotta kestäneellä valmennusurallaan luotsannut eri israelilaisseuroja useaan otteeseen. Hän on maansa menestynein valmentaja kuudella liigamestaruudella, kuudella State Cupin ja kolmella Toto Cupin voitollaan.
Kashtan siirtyi Israelin maajoukkueen peräsimeen alkuvuonna 2006 Avram Grantin jätettyä tehtävänsä. Kashtan luotsasi Israelia EM2008-karsinnoissa hyvällä menestyksellä. Tasaisessa karsintalohkossa lopputurnauspaikka jäi lopulta pisteen päähän. Kashtan valmensi Israelia myös MM2010-karsinnoissa. Israel ei selviytynyt MM-turnaukseen, ja Kashtanin korvasi karsintojen jälkeen maajoukkueen valmentajana Luis Fernández.
Kesäkuussa 2010 Kashtan palasi seurajoukkuevalmentajaksi Bnei Yehudan peräsimeen. Hän johdatti seuran kauden päätteeksi Israelin liigan neljänneksi ja mukaan Eurooppa-liigaan. Kauden jälkeen kokenut Kashtan jätti Bnei Yehudan ja siirtyi State Cupin voittaneen  Hapoel Tel Avivin peräsimeen. Kashtanin pesti päättyi potkuihin jo tammikuussa 2012, kun Hapoel oli jäänyt yhdeksän pisteen päähän sarjakärjestä. Potkujen taustalla olivat myös Kashtanin ja seurajohdon kiristyneet välit.
Huhtikuussa 2012 Kashtan allekirjoitti sopimuksen Israelin liigassa kuudenneksi sijoittuneen Bnei Yehuda Tel Avivin kanssa. Kashtan luotsasi Bnei Yehudan kaudella 2012/13 Israelin liigassa hienosti neljänneksi. Kausi 2013/14 ei sujunut odotusten mukaisesti ja kokenut valmentaja jätti joukkueen joulukuussa 2013.
Ura valmentajana > Meriitit valmentajana

Israelin mestaruus (6): 1982, 1987, 1993, 1996, 1998, 2000
Israel State Cup (6): 1984, 1986, 1989, 1996, 2000, 2006
Toto Cup (3): 1998, 2002, 2005
Ejnar Hallberg

Carl Ejnar Hannibal Hallberg (20. elokuuta 1880 Helsinki – 3. marraskuuta 1972 Helsinki) oli suomalainen pankinjohtaja, liikemies ja numismaatikko.
Hallbergin vanhemmat olivat insinööri, valtioneuvos, filosofian kunniatohtori Emil Fredrik Mauritz Hallberg ja Anna Emilia Schildt. Hän pääsi ylioppilaaksi 1899 (Läroverket för gossar och flickor) ja valmistui Helsingin yliopistosta filosofian kandidaatiksi 1905 ja filosofian maisteriksi 1907. Hallberg opiskeli pankkialaa Lontoossa vuonna 1906.
Hallberg oli Pohjoismaiden Osakepankin palveluksessa vuodesta 1907 ja Pohjoismaiden Yhdyspankin palveluksessa osastopäällikkönä 1919–1947. Hän oli Oy Schildt & Hallbergin johtokunnan jäsenenä vuodesta 1924 ja johtokunnan puheenjohtajana vuodesta 1941. Hallberg oli numismatiikan harrastaja ja hän jatkoi isänsä valtioneuvos Mauritz Hallbergin keräämän kokoelman kartuttamista.
Ejnar Hallberg oli naimisissa vuodesta 1915 Olga Margaretha Arppen kanssa.
Dynamo Berlin

Dynamo Berlin voi tarkoittaa:
BFC Dynamo Berlin, saksalainen jalkapalloseura
EHC Dynamo Berlin, saksalainen jääkiekkoseura
SC Dynamo Berlin, saksalainen yleisurheiluseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dynamo Berlin”, voi hakea sivunnimihaulla, laajalla sivunnimihaulla tai tekstihaulla.
Destrose

| Destrose> Tiedot |
| --- | --- |
Toiminnassa:  2005–
Kotipaikka:  Japani
Infobox OKNimi-testi OK: 
Destrose on japanilainen metalliyhtye, jonka on perustettu vuonna 2005. Yhtye on ollut tauolla vuodesta 2015 lähtien. Yhtyeessä on ollut sen kymmenvuotisen uran aikana useita kokoaikaisia jäseniä, joista monet ovat lähteneet omiin projekteihinsa. Yhtyeen jäsenet ovat myöhemmin vaikuttaneet muun muassa yhtyeissä Mary’s Blood ja Fate Gear.
Jäsenet

Mary: laulu
Mina: kitara
Saki: kitara
Ami: basso
Emi: rummut
Eye: laulu
Kayo: basso
Mari: rummut
Eri: kitara
Diskografia

Destrose (2013)
Live at Red Zone (2010)
The Prologue (2014)
Hakai no Bara (2010)
Deathless Memories (2011)
Fenixx -To Revive- (2012)
Nostphilia (2012)
Rin / Maze (2013)
2013.11.14 Destrose One-man Live! At Shibuya O-West (2014)
Aiheesta muualla

Destrose Encyclopaedia Metallumissa (englanniksi)
Destrose Discogsissa. (englanniksi)